สมุทรสาคร ขยายเวลาปิดพท.เสี่ยง “ตลาดกุ้ง-หอพักศรีเมือง” ถึง 31 ม.ค. หลังยอดติดเชื้อพุ่ง
สมุทรสาคร ขยายเวลาปิดพท.เสี่ยง “ตลาดกุ้ง-หอพักศรีเมือง” ถึง 31 ม.ค. หลังยอดติดเชื้อพุ่ง
สมุทรสาคร ขยายเวลาปิดพท.เสี่ยง “ตลาดกุ้ง-หอพักศรีเมือง” ถึง 31 ม.ค. หลังยอดติดเชื้อพุ่ง
4 ม.ค. 2564

นายธีรพัฒน์ คัชมาตย์ รองผู้ว่าราชการจังหวัดสมุทรสาคร รักษาราชการแทน ผู้ว่าราชการจังหวัดสมุทรสาคร ออกคำสั่งขยายเวลาปิดสถานที่เสี่ยงสูงต่อไปตั้งแต่วันนี้ (4 ม.ค.64)  ถึงวันที่ 31 ม.ค. 64 โดยเฉพาะตลาดกลางกุ้งและหอพักศรีเมือง ซึ่งเป็นจุดศูนย์กลางแห่งหนึ่งของการระบาดในรอบนี้
ทั้งนี้ จากการรายงานสถานการณ์โควิด-19 ในพื้นที่สำนักงานสาธารณสุขจังหวัดสมุทรสาคร ณ วันที่ 3 ม.ค.64 ในเวลา 14.00 น.พบผู้ติดเชื้อรายใหม่วันเดียวสูงถึง 541 ราย โดยเป็นการค้นหาเชิงรุก 505 ราย เป็นคนไทย 57 ราย-แรงงานต่างด้าว 448 ราย และพบผู้ติดเชื้อรายใหม่ในโรงพยาบาล 36 ราย เป็นคนไทย 29 ราย-แรงงานต่างด้าว 7 ราย ทำให้ขณะนี้จังหวัดสมุทรสาครมียอดผู้ติดเชื้อสะสมรวมเพิ่มเป็น 2,401 ราย
ทั้งนี้ ตัวเลขที่เพิ่มขึ้นมาจากการขยายวงการตรวจเชิงรุกไปในทุกโรงงานที่มีแรงงานด่างด้าว จากก่อนหน้านี้เป็นการตรวจเฉพาะในพื้นที่วงแคบ
ด้านชมรมผู้ค้ากุ้งจังหวัดสมุทรสาคร ประกาศเปิดทำการซื้อขายตามปกติ ตั้งแต่วันนี้เป็นต้นไป ในเวลา 16.00-22.00 น. โดยให้ผู้ที่จะเข้ามาซื้อขายต้องผ่านการตรวจเชื้อโควิดแล้วเท่านั้น